Ամենայն Հայոց Տ.Տ. Գարեգին Բ. Կաթողիկոսը նախընթաց օր Մայր Աթոռ Սուրբ Էջմիածնի մէջ հիւրընկալեց Բջնիէն խումբ մը ուխտաւորներ։ Ընդհանրապէս դպրոցականներէ բաղկացեալ այս խումբը Նորին Սրբութեան կողմէ ընդունուեցաւ մայրավանքի «Գարեգին Ա.» կրթական կեդրոնի երդիքին տակ։ Այս առթիւ Բջնիի հոգեւոր հովիի Տ. Արիստակէս Քհնյ. Բաղալեան Վեհափառ Հայրապետին ներկայացուց ուխտաւորները եւ անդրադարձաւ շրջանի հոգեւոր կեանքին։ Ան ընդգծեց, որ պատանիներու տեսակէտէ Հայոց Հայրապետին հետ հանդիպումը պատմական է եւ, վստահաբար, մեծ ազդեցութիւն պիտի գործէ անոնց կեանքին վրայ։ Պատանիները այնուհետեւ ներկայացուցին Տասնաբանեայ պատուիրանները եւ Աւետարանական երանիները։